Document ID: 31997R1432

KOMMISSIONENS FORORDNING (EF) Nr. 1432/97 af 23. juli 1997 om ændring af forordning (EF) nr. 3582/93 om gennemførelsesbestemmelser til Rådets forordning (EØF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter (1), særlig artikel 4, og
ud fra følgende betragtninger:
I henhold til artikel 6, stk. 2, i Kommissionens forordning (EF) nr. 3582/93 om gennemførelsesbestemmelser til Rådets forordning (EØF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter (2), senest ændret ved forordning (EF) nr. 1312/97 (3), indgår de ansvarlige organer senest en måned efter, at beslutningen er meddelt medlemsstaten, kontrakter med de udvalgte ansøgere om de godkendte foranstaltninger; denne frist udløb for produktionsåret 1996/97 den 27. juni 1997; administrative problemer af usædvanlig art i forbindelse med den udvalgte tyske ansøgers interne struktur har forhindret, at der kunne indgås en sådan kontrakt inden udløbet af fristen for produktionsåret 1996/97;
i Tysklands tilfælde skal fristen derfor forlænges til den 27. juli for produktionsåret 1996/97; den forsinkede kontraktindgåelse gør det ikke nødvendigt at forlænge perioden til gennemførelse af foranstaltningerne ud over den ellers fastsatte frist;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 6, stk. 2, andet afsnit, i forordning (EF) nr. 3582/93 affattes således:
»I Tysklands tilfælde skal kontrakterne om de godkendte foranstaltninger for produktionsåret 1996/97 imidlertid indgås inden den 27. juli 1997.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 1997.

Labels: 3
15
17